钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

同心者即庚戊辛半周辛己庚半周所得圈分必等今不等必缘不同心〈其差数详〉〈见下方〉故人目不在太阳本天之心壬，而在宗动天之心甲，则日行本轮，天恒平行，而人目所见者庚，戊辛所经之日多于辛，己庚所以冬缩而夏羸也。日在戊

去甲远，在己去甲近，故冬大而夏小也。但在本天既
平行，则推算者必先得平行数为根，而后可论其迟
疾多寡，故须先作《平行表》。其术以岁周为法，天周为
实，平分之，见下文。

其求天正春秋分日躔本度之法有二：其一或春分
或秋分前后三四日内，于午正初刻，测得日轨高与
本地赤道离地平度数，两数相减，得数为本日日躔
纬度。以纬度求经度。

法见本篇。《四》。“若赤道度多于日轨高，即太阳在南六宫；若少于日轨高，即在北六宫。”

既得经度，可步日躔经度得若干时刻，而入于交点。

交点，即《春秋》分也。交者黄赤道之交。点者无分。

其法以岁周三百六十五日二十三刻○四分为法，
以天周三百六十度为实而一，得每日太阳平行五
十九分○八秒一十九微为第一率，以日法九十六
刻为第二率，以所得日躔经度为第三率，依法求得
若干时刻为第四率。次用此时刻于本日午正初刻，
或加或减，得太阳入交点时刻。

春分赤道多于日轨高，为未及交，以所得时刻加于本日午正时刻。若少于日轨高，为过交，以所得时刻减于本日午正时刻。

“《秋分》则加减”相反。

赤道多于日轨高，为过交，减之。少于日轨高，为未及交，加之。

次法测得日轨高与赤道之差以相减，每差一分为
四刻。〈春秋加减如前法〉何者太阳日平行约一度，而春秋分
前后第一经度，其纬为二十三分五十六秒，约为二